[{"text_idx": "#000003", "text": "Ceufadu mo\u0302r ar gyfer pob gallu"}, {"text_idx": "#000008", "text": "Rydym yn cynnig amrywiaeth eang o ddiwrnodau blasu ceufad mo\u0302r a theithiau tywys ceufad ar gyfer dechreuwyr, ceufadwyr canolradd ac uwch. Rydym hefyd yn cynnal diwrnodau arbennig i deuluoedd a gallwn ddarparu ar gyfer grwpiau menywod yn unig."}, {"text_idx": "#000009", "text": "Profwch fywyd gwyllt a thirwedd hanesyddol arfordir Gogledd Cymru o safbwynt newydd o dan arweinyddiaeth tywyswyr gwybodus. O'n canolfan ym Mharc Cenedlaethol Eryri rydym yn defnyddio Ardaloedd o Harddwch Naturiol Eithriadol (AHNE) Pen Lly\u0302n ac Ynys Mo\u0302n yn bennaf. Cysylltwch a\u0302 ni er mwyn archebu ar un o\u2019n tripiau, holi am drip yn o\u0302l y thema\u0302u isod , neu i drefnu taith neu hyfforddiant geufad mo\u0302r wedi addasu i\u2019ch anghenion."}, {"text_idx": "#000010", "text": "Adeiladu hyder mewn dw\u0302r dynamig 18/19 Mehefin"}, {"text_idx": "#000011", "text": "Eisio datblygu\u2019ch hyder a sgiliau er mwyn padlo mewn amodau dynamig ar y mo\u0302r? Mi fyddwn ni\u2019n datblygu\u2019ch sgiliau symud y ceufad a defnyddio nhw mewn amgylcheddau priodol a allai gynnwys ymysg creigiau, llanw sy\u2019n llifo neu donnau. Mi ddylech chi fod yn gyffyrddus mewn ceufad mo\u0302r yn amodau dw\u0302r gwastad a gwyntoedd ysgafn ac yn awyddus i ddatblygu\u2019ch sgiliau mewn amodau mwy dynamig."}, {"text_idx": "#000013", "text": "Gan ystyried eich sgiliau a phrofiad, wnawn wneud y gorau o\u2019r tywydd ac amodau mo\u0302r ar y diwrnod wrth archwilio darn o\u2019r arfordir lle gwelwn adar yn nythu. Wnawn gymryd yr amser i fwynhau\u2019r profiad o bellter sydd ddim yn achosi aflonyddwch. Mae\u2019n gyfle i ddarganfod mwy am yr adar yma neu ymlacio wrth fwynhau gwylio\u2019r adar. Mi ddylech chi fod yn gyffyrddus mewn ceufad mo\u0302r yn amodau dw\u0302r gwastad a gwyntoedd ysgafn ac yn awyddus i deithio mewn amodau ychydig bach fwy dynamig dan oruchwyliaeth arweinydd profiadol."}, {"text_idx": "#000015", "text": "Gan ystyried eich sgiliau a phrofiad, wnawn wneud y gorau o\u2019r tywydd ac amodau mo\u0302r ar y diwrnod wrth archwilio darn o\u2019r arfordir bendigedig ym Mhen Lly\u0302n. Mi ddylech chi fod yn gyffyrddus yn eich ceufad mo\u0302r mewn gwyntoedd ac amodau mo\u0302r canolradd. Mi fyddwch yn awyddus i archwilio darnau o arfordir a digon ffit i badlo am 4-5 awr y diwrnod gyda seibiant o bryd i\u2019w gilydd."}, {"text_idx": "#000017", "text": "Yn edrych am daith hardd mewn ardal dawel? Mae\u2019r llanw uchel yn y prynhawn yn rhoi\u2019r cyfle i archwilio\u2019r aberoedd hyfryd Eryri. Mi fydd y rhaglen yn cael ei seilio ar y tywydd ond fedrwn ystyried aberoedd y Conwy, Dwyryd a\u2019r Mawddach. Maen nhw i gyd yn cynnig diddordeb bywyd gwyllt ac adar yn ogystal a\u0302 golygfeydd bendigedig. Mi ddylech chi fod yn gyffyrddus mewn ceufad mo\u0302r mewn gwyntoedd ysgafn ar dw\u0302r gwastad."}, {"text_idx": "#000019", "text": "Mae\u2019r digwyddiad hwn yn ddelfrydol ar gyfer merched sy\u2019n ceufadwyr mo\u0302r sy\u2019n awyddus i ddatblygu eu sgiliau a\u2019u hyder mewn amodau deinamig a mwynhau arfordir hardd Ynys"}, {"text_idx": "#000021", "text": "Rydym yn cynnig teithiau sy'n ymweld ag ardaloedd sy'n dda ar gyfer adar mudol a nythu. Rydych chi'n debygol o weld llawer o adar y mo\u0302r ar unrhyw un o'n teithiau, ond os oes gennych ddiddordeb mewn adar edrychwch am ein teithiau 'Clogwyni Nythu Cyffroes' a 'Adfeilion ag Adar'."}, {"text_idx": "#000022", "text": "Mae gennym hefyd deithiau ceufad sy'n archwilio traethlinau creigiog."}, {"text_idx": "#000023", "text": "Mae rhai o'r teithiau 'Safari'r Arfordir' yn addas ar gyfer dechreuwyr ond byddent hefyd yn addas i unrhyw un sydd a\u0302 diddordeb mewn dysgu mwy am ecoleg y draethlin."}, {"text_idx": "#000026", "text": "Mae gennym hefyd rai teithiau ar gyfer ceufadwyr profiadol sy'n archwilio cyfres o lefydd dros nifer o ddyddiau. e.e. Cestyll Arfordirol"}, {"text_idx": "#000027", "text": "Os arfordiroedd dramatig a golygfeydd hyfryd yr ydych ar eu ho\u0302l bydd llawer o ddewis ar gael i chi. Mae nifer o\u2019n deithiau yn archwilio morluniau trawiadol."}, {"text_idx": "#000028", "text": "Os ydych chi'n ceufadwr cymwys sydd a\u0302 diddordeb mewn gweld daeareg clogwyni oddi isod, edrychwch am deithiau 'Clogwyni Cerfluniol' a restrir o dan deithiau Canolradd."}, {"text_idx": "#000029", "text": "Efallai y byddai'n werth ichi ystyried y teithiau 'Clogwyni Nythu Cyffroes' hefyd gan y bydd y rhain yn ymweld a\u0302 rhai clogwyni nythu adar mo\u0302r dramatig."}]